laion/Wikipedia-Exotic huggingface dataset:
নগেন্দ্রনাথ গুপ্ত

একই নামের অপর ব্যক্তি নগেন্দ্রনাথ গুপ্ত (বিপ্লবী) সম্পর্কে জানতে দেখুন এখানে নগেন্দ্রনাথ গুপ্ত (জন্ম: ১৮৬১ - মৃত্যু: ২৮ ডিসেম্বর ১৯৪০) একজন খ্যাতনামা সাংবাদিক, সাহিত্যিক এবং পত্রিকা সম্পাদক । নগেন্দ্রনাথ গুপ্ত বিহারের মোতিহারির বাসিন্দা ছিলেন । তার আদি নিবাস বর্তমান পশ্চিমবঙ্গের উত্তর ২৪ পরগণা জেলার হালিশহর । তার পিতার নাম মথুরানাথ । ১৮৭৮ খ্রিষ্টাব্দে জেনারেল অ্যাসেমব্লিজ ইনস্টিটিউশন থেকে প্রবেশিকা পাশ করে লাহোরে কিছুদিন শিক্ষকতা করেন । এরপর ১৮৮৪ খ্রিষ্টাব্দে তিনি করাচির ফিনিক্স পত্রিকার সম্পাদক হন । ১৮৯১ খ্রিষ্টাব্দে লাহোরের ট্রিবিউন ও ১৯০৫ খ্রিষ্টাব্দে এলাহাবাদের ইন্ডিয়ান পিপল নামক সাপ্তাহিক পত্রিকার সম্পাদনা করেন । ১৯০১ খ্রিষ্টাব্দে তিনি এবং ব্রহ্মবান্ধব উপাধ্যায় দি টোয়েনটিয়েথ সেঞ্চুরি নামে একটি ইংরেজি মাসিকপত্র প্রকাশ করেন । ইন্ডিয়ান পিপল পত্রিকা দৈনিক লিডারের সঙ্গে মিলিত হলে তিনি তার যুগ্ম সম্পাদক হন এবং আবার ১৯১০ খ্রিষ্টাব্দ থেকে দুই বছর ট্রিবিউন পত্রিকা সম্পাদনা করেন । কিছুদিন প্রদীপ এবং প্রভাত পত্রিকারও সম্পাদক ছিলেন । প্রথম জীবনে স্বপন সঙ্গীত গীতিকাব্য (১৮৮২) এবং পরে সাহিত্য ও ভারতী পত্রিকার জন্য অনেক ছোটগল্প এবং কয়েকটি উপন্যাস রচনা করেছিলেন । বৃদ্ধবয়েসে বন্ধু রবীন্দ্রনাথের কয়েকটি কবিতার ইংরেজি তর্জমা বই আকারে প্রকাশ করেন । তার অমর কীর্তি দ্বারভাঙা মহারাজের অর্থসাহায্যে বিদ্যাপতি ও গোবিন্দদাস ঝার পদাবলীর সম্পাদনা ও সঙ্কলন প্রকাশ । নগেন্দ্রনাথ গুপ্ত রচিত উল্লেখযোগ্য গ্রন্থ: পর্বতবাসিনী অমরসিংহ লীলা জীবন ও মৃত্যূ তিনি মৃত্যূর পূর্বে মহারাজা মণীন্দ্রচন্দ্র নন্দীর ব্যক্তিগত সচিব ছিলেন । সংসদ বাঙালি চরিতাভিধান - প্রথম খণ্ড - সাহিত্য সংসদ
কে আর বিজয়া

কে আর বিজয়া (জন্মঃ ১৯৪৮) ভারতের তামিল চলচ্চিত্রের একজন অভিনেত্রী ছিলেন। তামিল চলচ্চিত্রে অভিনয় ছাড়াও তিনি তেলুগু, মালয়ালম এনং কন্নড় ভাষার চলচ্চিত্রে অভিনয় করেছেন। ষাটের দশকে তার অভিনয় জীবন শুরু হয়। কেরালা রাজ্যের ত্রিশুর এলাকায় ১৯৪৮ সালের ৩০শে নভেম্বর বিজয়া জন্মগ্রহণ করেন, তার জন্মনাম ছিলো দেবনায়কী, তার পিতা রামচন্দ্র ভারতীয় সেনাবাহিনীর সুবেদার ছিলেন। ছয় ভাই-বোনের মধ্যে দেবনায়কী ছিলেন সবার জ্যেষ্ঠ। ১৯৬৩ সালে দেবনায়কীর চলচ্চিত্রজীবন শুরু হয় একজন নায়িকা হিসেবে, তিনি তামিল ভাষার চলচ্চিত্র 'করপাগাম'তে মুখ্য ভূমিকায় অভিনয় করেছিলেন যদিও তিনি ১৯৬০ সাল থেকে চলচ্চিত্রে কাজ করছিলেন। ১৯৬৬ সালে তিনি বিবাহবন্ধনে আবদ্ধ হন একজন ব্যবসায়ীর সঙ্গে, তাদের ১৯৬৭ সালে একটি কন্যাসন্তান হয়। "Devanayaki is the original name of popular actress KR Vijaya - Times of India"। The Times of India (ইংরেজি ভাষায়)। সংগ্রহের তারিখ ২০১৯-০২-০৫।  Jayaram, Deepika। "Yesteryear actors Sreelatha Namboothiri and KR Vijaya visit Badai Bungalow"। The Times of India। The Times Group। সংগ্রহের তারিখ ৫ ফেব্রুয়ারি ২০১৯।  V; September 24, hana On; 2017 (২০১৭-০৯-২৪)। "'Back Then, There Was No Pressure To Maintain Our Waistlines': Interview With KR Vijaya"। Silverscreen.in (ইংরেজি ভাষায়)। ২০১৯-০২-০৭ তারিখে মূল থেকে আর্কাইভ করা। সংগ্রহের তারিখ ২০১৯-০২-০৫।  ইন্টারনেট মুভি ডেটাবেজে কে আর বিজয়া (ইংরেজি)
আন্নি বোশস

আন্নিকা বোশস (অথবা আন্নি বোশস) একজন দক্ষিণ আফ্রিকার নারী ক্রিকেটার। তিনি ২০১৬ সালের ১৮ই নভেম্বর তারিখে, অস্ট্রেলিয়ার বিপক্ষে একদিনের আন্তর্জাতিক ক্রিকেট আত্মপ্রকাশ করেন। দক্ষিণ আফ্রিকা হয়ে তিনি ৪টি একদিনের আন্তর্জাতিক ম্যাচ খেলেছেন। "Anne Bosch"। ESPN Cricinfo। সংগ্রহের তারিখ ২৭ নভেম্বর ২০১৬।  "Anne Bosch"। CricketArchive। সংগ্রহের তারিখ ২৭ নভেম্বর ২০১৬। (সদস্যতা নেয়া প্রয়োজন (সাহায্য))।  "ICC Women's Championship, 1st ODI: Australia Women v South Africa Women at Canberra, Nov 18, 2016"। ESPN Cricinfo। সংগ্রহের তারিখ ২৪ নভেম্বর ২০১৬।  ইএসপিএনক্রিকইনফোতে আন্নি বোশস (ইংরেজি)
মোসেলিন ড্যানিয়েলস

মোসেলিন ড্যানিয়েলস (জন্ম: ০১ ফেব্রুয়ারি ১৯৯০) একজন আন্তর্জাতিক ক্রিকেটার; যিনি ২০১০ সালে দক্ষিণ আফ্রিকা জাতীয় মহিলা ক্রিকেট দলের হয়ে 8টি একদিনের আন্তর্জাতিক এবং ১৬টি টি-টোয়েন্টি আন্তর্জাতিক ম্যাচ খেলেছেন। ২০১৮ সালের মার্চে তিনি দক্ষিণ আফ্রিকার জাতীয় দলের ২০১৮-১৯ মৌসুমের জন্য চুক্তিপ্রাপ্ত ১৪ জন খেলোয়াড়দের মধ্যে অন্যতম একজন ছিলেন। ২০১৮ সালের নভেম্বর তারিখে ওয়েস্ট ইন্ডিজে অনুষ্ঠিতব্য ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য দক্ষিণ আফ্রিকা মহিলা দলে তাকে অন্তর্ভুক্ত করা হয়েছিল। "Player Profile: Moseline Daniels"। Cricinfo। সংগ্রহের তারিখ ২০১০-১১-২৫।  "Ntozakhe added to CSA womens' contracts"। ESPN Cricinfo। সংগ্রহের তারিখ ১৩ মার্চ ২০১৮।  ইএসপিএনক্রিকইনফোতে মোসেলিন ড্যানিয়েলস (ইংরেজি) ক্রিকেটআর্কাইভে মোসেলিন ড্যানিয়েলস (সদস্যতা প্রয়োজনীয়) (ইংরেজি)
বিজয়ের সমাধি

বিজয়ের সমাধি একটি প্রাচীন স্মৃতিস্তম্ভ।এটি শ্রীলংকার পান্ডুওয়ানুওয়ারা ডিএসের মাদাগামা কান্ডার পাহাড়ে অবস্থিত। স্মৃতিস্তম্ভের  স্তূপ আকৃতির বৃত্তাকার কাঠামো রয়েছে ।এটিকে ঐতিহ্যগতভাবে শ্রীলংকার প্রথম রেকর্ডকৃত রাজা রাজকুমার বিজয় (৫৪৩-৫০৫ খ্রি .পূ) এর সমাধি বলে মনে করা হয়। প্রাচীন রাজ্য পান্ডুওয়ানুভুরার  প্রায় ৬ কিমি (৩.৭ মা) দক্ষিণ-পূর্বে মাদাগামা কান্ডার  পাহাড় । এটি  দুটি ঐতিহাসিক মন্দির  নিকসালা অরণ্য সেনসানয়া ও ক্যান্ডে মেদগামা রাজা মহা বিহার দ্বারা বেষ্টিত। ২০০৭ সালে স্মৃতিস্তম্ভটিকে সরকার আনুষ্ঠানিকভাবে   শ্রীলংকার সংরক্ষিত প্রত্নতাত্ত্বিক স্থল  হিসেবে স্বীকৃতি দেয়। এই সাইটটি একটি  ধ্বংসাবশেষ।এটা শ্রীলঙ্কার প্রত্নতাত্ত্বিক বিভাগ আগে  খুঁজে পায়  নি। উৎখননের সময়, প্রত্নতত্ত্ববিদরা  কাঠামোর ভিতরে কিছু ভস্ম পায় । তার  রেডিওকার্বন ডেটিং  ফলাফল অনুযায়ী তারা যে ছাই পেয়েছে তার বয়স প্রায় ২,৫০০-২,৬০০ বছর ।[তথ্যসূত্র প্রয়োজন] ১৯৮৬ সালে প্রত্নতাত্ত্বিক বিভাগের সংরক্ষিত এই কাঠামোকে  একটি সংরক্ষিত স্মৃতিস্তম্ভ হিসেবে ঘোষণা করে । তাদের তদন্তে জানা যায় যে, বর্তমান  স্মৃতিস্তম্ভের ইট ১০ম শতাব্দীর।কারণ স্মৃতিস্তম্ভের  ইটে  ১০ম শতাব্দীর সিংহল লিপি আছে । Gazette 1505 6 July 2007, পৃ. 8। Wijesekera, Nandadeva (১৯৯০)। Archaeological Department Centenary (1890-1990): History of the Department of Archaeology (ইংরেজি ভাষায়)। Commissioner of Archaeology, 1990। পৃষ্ঠা 178।  Wijesekera, Nandadeva (১৯৯০)। Archaeological Department Centenary (1890-1990): History of the Department of Archaeology (ইংরেজি ভাষায়)। Commissioner of Archaeology, 1990। পৃষ্ঠা 178।  Wijesekera, Nandadeva (১৯৯০)। Archaeological Department Centenary (1890-1990): History of the Department of Archaeology (ইংরেজি ভাষায়)। Commissioner of Archaeology, 1990। পৃষ্ঠা 178।  প্রবেশদ্বার:  শ্রীলঙ্কা
টেল আবু হাওয়াম

টেল আবু হাওয়াম একটি ছোট শহর, যা ব্রোঞ্জ যুগে (খ্রীষ্টপূর্ব ১৪'শ শতাব্দী) ইসরাইলের বর্তমান শহর হাইফাতে প্রতিষ্ঠিত হয়। খ্রীষ্টপূর্ব ৬ষ্ঠ শতকে ভূত্তাতিক কাইলেক্স এই শহরটির কথা বর্ণনা করে বলেন এটি উপসাগর এবং গ্রীক দেবতা জিউসের উপদ্বীপের (বর্তমানে মাউন্ট কারমেল) মাঝে অবস্থিত। এটি বন্দর এবং মাছ ধরার গ্রাম হিসেবে পরিচিত ছিল, পরবর্তীতে দক্ষিণ দিকে সম্প্রসারিত হয়। যা বর্তমানে হাইফা শহর হিসেবে পরিচিত। টেল আবু হাওয়াম থেকে প্রাপ্ত বয়াম টেল আবু হাওয়াম থেকে প্রাপ্ত হাড় খনন কার্য টেল আবু হাওয়াম হতে প্রাপ্ত ভাষ্কর্য টেল আবু হাওয়াম থেকে প্রাপ্ত শিলালিপি টেল আবু হাওয়াম থেকে প্রাপ্ত বাটি Encyclopedia Judaica, Haifa, Keter Publishing, Jerusalem, 1972, vol. 7, pp. 1134–1139 The New Encyclopedia of Archaeological Excavations in the Holy Land, Volume 5, article Abu Hawam p 1553 উইকিমিডিয়া কমন্সে Tell Abu Hawam সংক্রান্ত মিডিয়া রয়েছে।
যোলানি ফোরি

যোলানি ফোরি (জন্ম: ১২ অক্টোবর, ১৯৮৯ কেপ টাউন) একজন দক্ষিণ আফ্রিকার প্রমিলা ক্রিকেটার। তিনি একজন ডানহাতি ব্যাটসম্যান এবং ডান হাতি অফব্রেক বোলার হিসেবে দলে ভূমিকা রেখে থাকেন। ২০১৮ সালের নভেম্বর তারিখে ওয়েস্ট ইন্ডিজে অনুষ্ঠিতব্য ২০১৮ আইসিসি মহিলা বিশ্ব টুয়েন্টি২০ প্রতিযোগিতার জন্য দক্ষিণ আফ্রিকা মহিলা দলে তাকে অন্তর্ভুক্ত করা হয়েছিল। "Yolani Fourie"। ESPNcricinfo। সংগ্রহের তারিখ ৩০ এপ্রিল ২০১৬।  "ICC"। ৭ আগস্ট ২০১৬ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৯।  "CSA announce two changes to Proteas Women's World T20 squad"। Cricket South Africa। সংগ্রহের তারিখ ১ নভেম্বর ২০১৮। [স্থায়ীভাবে অকার্যকর সংযোগ] ইএসপিএনক্রিকইনফোতে যোলানি ফোরি (ইংরেজি) ক্রিকেটআর্কাইভে যোলানি ফোরি (সদস্যতা প্রয়োজনীয়) (ইংরেজি)
শবনিম ইসমাইল

শবনিম ইসমাইল (জন্ম: ৫ অক্টোবর ১৯৮৮) একজন দক্ষিণ আফ্রিকার আন্তর্জাতিক নারী ক্রিকেটার। তিনি ২০০৭ সালের ২০শে জানুয়ারী তারিখে দক্ষিণ আফ্রিকা জাতীয় দলের হয়ে পাকিস্তানের বিপক্ষে অভিষেক লাভ হয়। ইসমাইল মূলত ডানহাতি ফাস্ট বোলার হিসেবে খেলে থাকেন এবং বিশ্বের সবচেয়ে দ্রুততম নালী বোলারদের মধ্যে একজন হিসেবে মর্যাদা পান, ২০১৬ সালের জানুয়ারিতে তার একটি ডেলিভারির রেকর্ড ১২৮ কিলোমিটার প্রতি ঘণ্টা (৮০ মা/ঘ) হয়েছিল। এছাড়াও তিনি ২০০৯ এবং ২০১৩ সালের বিশ্বকাপে দক্ষিণ আফ্রিকার হয়ে প্রতিনিধিত্ব করেছিলেন এবং বর্তমানে একদিনের আন্তর্জাতিক (ওডিআই) ও টি-২০ আন্তর্জাতিকে দক্ষিণ আফ্রিকার সর্বকালের সেরা উইকেট শিকারী হিসেবে মর্যাদা লাভ করেছেন। ইসমাইল কেপটাউন-এ জন্মগ্রহণ করেন। স্কুল জীবন থেকেই ক্রিকেটে হাতেখড়ি হয় তার। প্রাথমিকভাবে নারী-পুরুষ উভয়ের সাথে ক্রিকেট খেলতে শুরু করেছিলেন, কারণ সেই সময়েই তাদের স্কুলে মেয়েদের জন্য কোন পৃথক কোন দল ছিলনা। ইসমাইল একটি মুসলিম সম্ভ্রান্ত পরিবারে জন্মগ্রহণ করেন এবং দক্ষিণ আফ্রিকার জাতীয় ক্রিকেট দলে খেলা একমাত্র মুসলিম নারী ক্রিকেটার হিসেবে মর্যাদা পেয়েছেন। আগস্ট ২০১৬-এর হিসাব অনুযায়ী[হালনাগাদ], তিনি একজন যান্ত্রিক প্রকৌশলী বিষয়ে অধ্যয়নরত ছিলেন। ক্রীড়ায় মুসলমান নারী "The story of Shabnim Ismail"। International Cricket Council। সংগ্রহের তারিখ ৩১ মার্চ ২০১৯।  "Shabnim is die vinningste vroubouler", Die Son (আফ্রিকান্স), 25 August 2016. Retrieved 1 November 2016. "Records / South Africa Women / Women's One-Day Internationals / Most wickets"। Cricinfo। সংগ্রহের তারিখ ২৭ মার্চ ২০১৫।  "Records / South Africa Women / Women's Twenty20 Internationals / Most wickets"। Cricinfo। সংগ্রহের তারিখ ২৭ মার্চ ২০১৫।  ক্রিকেটআর্কাইভে শবনিম ইসমাইল (সদস্যতা প্রয়োজনীয়) (ইংরেজি) ইএসপিএনক্রিকইনফোতে শবনিম ইসমাইল (ইংরেজি)
এর্নাকুলাম জংশন রেলওয়ে স্টেশন

এর্নাকুলাম জংশন রেলওয়ে স্টেশন ( এর্নাকুলাম সাউথ নামেও পরিচিত, কোড: ইআরএস ) ভারতের কেরল রাজ্যের কোচি শহরের বৃহত্তম রেলওয়ে স্টেশন। স্টেশনটি একযোগে ৩৭৬ টি ট্রেন রুট নিয়ন্ত্রণ করে এবং এটি দক্ষিণ ভারতের সবচেয়ে ব্যস্ত রেলওয়ে জংশেশন স্টেশন । ₹ ১৫৮ কোটি (ইউএস$ ১৯.৩১ মিলিয়ন) টাকা যাত্রী আয়ের মাধ্যমে এটি কেরালা রাজ্যের স্টেশনগুলির মধ্যে যাত্রী আয়ে দ্বিতীয় বৃহত্তমএ বং দক্ষিণ রেলওয়েতে পঞ্চম বৃহত্তম। এটি ভারতীয় রেলওয়ের দক্ষিণ রেলওয়ে অঞ্চল দ্বারা পরিচালিত একটি এ১ শ্রেণীর স্টেশন এবং তিরুবনন্তপুরম রেল বিভাগের অধীনে রয়েছে। এর্নাকুলাম জংশন ভারতের প্রথম সম্পূর্ণরূপে প্রতিবন্ধী-বান্ধব রেলওয়ে স্টেশন। এর্নাকুলাম জংশন প্রথম ১৯৩২ সালে এরনাকুলম দক্ষিণ নামে খোলা হয়েছিল এনাকুলামাম উত্তর, পেরুমানুর (পরে বন্ধ), মাতানচেরি হল্ট এবং সিএইচটিএস রুটে নতুন স্টেশন হিসাবে চালু হয়। ১৯৬৪ সালে স্টেশনটি শরানুর-সিএইচটিএস রেলপথের অংশ হিসাবে ব্রড গেজে রূপান্তরিত করা হয়, এটি ম্যাঙ্গালোর-জোলারপেট মেইনলাইন মাধ্যমে ভারতের বাকী অংশের সঙ্গে সরাসরি যুক্ত রয়েছে। ১৯৫৬ সালে এর্নাকুলাম-কোটায়ম মিটার গেজ লাইনটি খোলা হয় এবং ১৯৫৮ সালে কোলামা পর্যন্ত বিস্তৃত হয়, এর পরে কোলামা-ত্রিভান্দুম লাইন চালু হয়, ফলে প্রথমবারের মতো ত্রিভান্দুম এর্নকুলামের সাথে সংযুক্ত। কোটায়ম লাইন খোলার ফলে এটি একটি জংশন স্টেশনে পরিণত হয়, এর্নাকুলাম দক্ষিণ স্টেশনের নামকরণ করা হয় এর্নাকুলাম জংশন, এবং এর্নাকুলাম উত্তরটির নামকরণ করা হয়েছে এনাকুলামম টাউন । এর ফলে এনারকুলাম জংশনের অগ্রগতি সাধিত হয়েছিল, যা তখন পর্যন্ত অনেক ছোটো কোচিন হারবার টার্মিনাস স্টেশনে যাওয়ার পথে একটি ছোট পথের ধারে অবস্থিত। ১৯৭৯ সাল পর্যন্ত কোটায়ম লাইনটি ব্রড গেজে রূপান্তরিত হলেও, দক্ষিণ রেলওয়েতে ব্রড গেজে এবং মিটার গেজ উভয় ট্র্যাক ছিল। ১৯৮৯ সালে আলাপ্পুঝার উপকূলীয় লাইনটি খোলা হয়ে হয় এবং এর্নাকুলাম জংশন কেন্দ্রীয় কেরল সবচেয়ে প্রধান রেলওয়ে স্টেশন স্থিতি হয়ে ওঠে।। এর্নাকুলাম জংশন একটি রেল জংশন, যা চারটি রেলপথের সংযোগস্থল। উত্তর দিকে চেন্নাই / ব্যাঙ্গালোর (পালক্কাদের মাধ্যমে) এবং মুম্বাই (শরনুর - কোজিকোড লাইনের মাধ্যমে) দক্ষিণে তিরুবনন্তপুরমের দিকে আলাপুঝা-কায়মকুলামের মাধ্যমে দক্ষিণ-পশ্চিম দিকে উইলিংডন আইল্যান্ড এবং সিএইচটিএস পূর্ব দিকে তিরুবনন্তপুরমের দিকে কোটায়ম-কায়মকুলামের মাধ্যমে "Annual originating passengers and earnings for the year 2017-18 - Thiruvananthapuram Division" (পিডিএফ)। Indian Railways। সংগ্রহের তারিখ ১১ সেপ্টেম্বর ২০১৮।  "Ernakulam Junction: Restrictions on train traffic from Jan 30"। The Times of India। সংগ্রহের তারিখ ২০১৭-০৯-২৮।  "Kerala railway stations ahead in passenger fare income"। Manoramaonline.com। Thrissur। ১ জানুয়ারি ২০১৬। ৩ জানুয়ারি ২০১৬ তারিখে মূল থেকে আর্কাইভ করা। সংগ্রহের তারিখ ২৬ ডিসেম্বর ২০১৬।  "Ernakulam Is India's 1st Disabled-Friendly Railway Station, Thanks To This Resilient Woman"। India Times। সংগ্রহের তারিখ ২০১৮-১২-০৪।  PRADEEP, K.। "Before and after the Jayanti Janata"। The Hindu। সংগ্রহের তারিখ ২০১৬-১২-১৯।  "Ernakulam Jn in 1976"। IRFCA.org। IRFCA।  দক্ষিণ রেলওয়ে জোন
কেট হাডসন

কেট গ্যারি হাডসন (ইংরেজি: Kate Garry Hudson; জন্ম: ১৯ এপ্রিল ১৯৭৯) হলেন একজন মার্কিন অভিনেত্রী, গায়িকা, লেখিকা ও পোশাক নকশাবিদ। তিনি অলমোস্ট ফেমাস (২০০০) চলচ্চিত্রে অভিনয় করে খ্যাতি অর্জন করেন এবং এই কাজের জন্য তিনি সেরা পার্শ্ব অভিনেত্রী বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেত্রীর জন্য একাডেমি পুরস্কারের মনোনয়ন লাভ করেন। তার অন্যান্য চলচ্চিত্রসমূহ হল হাউ টু লুজ আ গাই ইন টেন ডেজ (২০০৩), রাইজিং হেলেন (২০০৪), দ্য স্কেলেটন কি (২০০৫), ইউ, মি অ্যান্ড ডুপ্রি (২০০৬), ফুল্‌স গোল্ড (২০০৮), ব্রাইড ওয়ার্স (২০০৯), নাইন (২০০৯), এবং ডিপওয়াটার হরাইজন (২০১৬)। হাডসন যৌথভাবে ফিটনেস ব্র্যান্ড ও সদস্যপদ প্রোগ্রাম 'ফেবলটিক্‌স' প্রতিষ্ঠা করেন, এটি পরিচালনা করে জাস্টফ্যাব। ২০১৬ সালে হাডসন তার প্রথম বই প্রিটি হ্যাপি: হেলদি ওয়েজ টু লাভ ইওর বডি এবং ২০১৭ সালে দ্বিতীয় বই প্রিটি ফান: ক্রিয়েটিং অ্যান্ড সেলিব্রেটিং আ লাইফটাইম অব ট্রাডিশন প্রকাশ করেন। হাডসন কলোরাডোর অ্যাস্পেনে ৩১ ডিসেম্বর, ২০০০-এ দ্য ব্ল্যাক ক্রোসের শীর্ষস্থানীয় ক্রিস রবিনসনকে বিয়ে করেছিলেন। এই দম্পতির ছেলে রাইডার রাসেল রবিনসন ২০০৪ সালের জানুয়ারিতে জন্মগ্রহণ করে। ১৪ ই আগস্ট, ২০০৬-এ, হাডসন এবং রবিনসন আলাদা হয়ে যান। ২০১০ এর গোড়ার দিকে, হাডসন মিউজিকের ফ্রন্টম্যান ম্যাট বেল্লামির সাথে ডেটিং শুরু করেন। হাডসন এবং বেল্লামি এপ্রিল ২০১১ সালে বাগদান করেন এবং তাদের পুত্র বিঙ্গহাম হাভান বেল্লামি জুলাই ২০১১ সালে জন্মগ্রহণ করে। ডিসেম্বর ৯, ২০১৪ এ, এই দম্পতি ঘোষণা করেন যে তারা তাদের বাগদান শেষ করেছেন। ২০১৬ সালের ডিসেম্বরে ড্যানি ফুজিকাওয়ার সাথে যিনি একজন সংগীতশিল্পী, অভিনেতা, সম্পর্কে জড়ান। এপ্রিল ৬, ২০১৮ এ, হাডসন ঘোষণা করেন যে তিনি ফুজিকাওয়ার সাথে তার প্রথম সন্তানের প্রত্যাশা করছেন। ২ শে অক্টোবর, ২০১৮ এ, তিনি ইনস্টাগ্রামের মাধ্যমে তাদের কন্যা রানী রোজ হডসন ফুজিকাওয়ার জন্মের কথা ঘোষণা করেন। তার দাদার নামানুসারে মেয়েটির নাম রাখা হয়েছিল, রন ফুজিকাওয়া। প্রিটি হ্যাপি: হেলদি ওয়েজ টু লাভ ইওর বডি (২০১৬) প্রিটি ফান: ক্রিয়েটিং অ্যান্ড সেলিব্রেটিং আ লাইফটাইম অব ট্রাডিশন (২০১৭) "Kate Hudson"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ১৯ এপ্রিল ২০১৯।  হল, জিনা (৮ মে ২০১৪)। "Kate Hudson throws down against Lululemon"। বিজ জার্নালস। সংগ্রহের তারিখ ১৯ এপ্রিল ২০১৯।  কিলকোলি-ওহ্যালোরান, স্কারলেট (২২ আগস্ট ২০১৪)। "Kate Hudson: Giving Women What They Want"। ভোগ। ১৯ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৯ এপ্রিল ২০১৯।  উইকিমিডিয়া কমন্সে কেট হাডসন সংক্রান্ত মিডিয়া রয়েছে। ইন্টারনেট মুভি ডেটাবেজে কেট হাডসন  (ইংরেজি) ইন্সটাগ্রামে কেট হাডসন
ব্রাউন বুশ বব

ব্রাউন বুশ বব (বৈজ্ঞানিক নাম: Pedesta pandita (de Nicéville)) 'হেসপারিডি' (Hespaeriidae) বা স্কিপারস (Skippers) গোত্র ও 'হেসপারিনি' (Hesperiinae) উপ-গোত্রের অন্তর্ভুক্ত ছোট আকৃতির প্রজাতি। ব্রাউন বুশ বব এর প্রসারিত অবস্থায় ডানার আকার ২৫-৩০ মিলিমিটার দৈর্ঘ্যের হয়। ভারত (সিকিম থেকে অরুণাচল প্রদেশ ও উত্তর-পূর্ব ভারত), মায়ানমার এর বিভিন্ন অঞ্চলে এদের পাওয়া যায়। প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:- উপরিতল গাঢ় বাদামি বা কালচে বাদামি ও ফ্যাকাশে হলুদ স্বচ্ছ ছোপ যুক্ত ।সামনের ডানায় সেল-এর বহিঃপ্রান্তে একটি ছোট ছোপ এবং সেল-এর নিচে সামান্য বাইরের দিকে দুটি গায়ে গায়ে অবস্থিত বড় ডিসকাল ছোপ দেখা যায়। উক্ত ডিসকাল ছোপদুটির নিচেরটি প্রায় চতুষ্কৌণিক। কোস্টার ঠিক নিচে ৩ টি সাব-এপিক্যাল ছোট ছোপ তেরচাভাবে সারিবদ্ধ ও তাদের সবার উপরের ছোপটি ক্ষুদ্রতম। ডানার প্রায় মধ্যভাগ পর্যন্ত সাব-কোস্টাল অংশ ঘনভাবে ও বেসাল (ডানার গোড়ার) অংশ হালকাভাবে সোনালী-হলুদ বা কমলা-হলুদ আঁশে ছাওয়া। পিছনের গোলাকৃতি ডানা সাধারণত দাগ-ছোপহীন ।উভয় ডানায় সিলিয়া ফ্যাকাশে বাদামি। ডানার নিম্নতল ফ্যাকাশে বাদামি।সামনের ডানার কোস্টাল ও এপিক্যাল (শীর্ষ) অংশ এবং পিছনের ডানার পুরোটাই কমলা-হলুদ আঁশে আবৃত ।সামনের ডানার উপরিতলের ছোপগুলি স্বচ্ছতার কারণে নিম্নতলে অস্পষ্ট ও ফ্যাকাশেভাবে দৃশ্যমান ।পিছনের ডানা মূলত দাগ-ছোপহীন, তবে কিছু কিছু নমুনায় খুবই অস্পষ্ট কিছু ছোপের অস্তিত্ব মাঝেমধ্যে খেয়াল করা যায়। স্ত্রী-পুরুষ প্রকার অনুরূপ, পুরুষ প্রকারের দর্শন বেশি মেলে। শুঙ্গ সাদায় কালোয় ডোরাকাটা, শুঙ্গের শীর্ষে মুগুরাকৃতি অংশ (club) নিচের অংশে কালো ও ডগা কমলা। মাথা, বক্ষদেশ (thorax) ও উদর উপরিতলে ঘন বাদামি বা কালচে বাদামি; ঈষদ সবজে -হলুদ রোয়াযুক্ত এবং নিম্নতলে ফ্যাকাশে বাদামি ও কমলা-হলুদ রোয়াবৃত। প্রায় দুর্লভ দর্শন এই প্রজাতির উড়ান দ্রুত ও সল্পগামী; তবে অন্যান্য দ্রুতগামী স্কিপারদের তুলনায় একটু ধীর। এরা ভূমির কাছাকাছি নিচ দিয়ে খানিক উড়েই আবার পছন্দের জায়গায় বসে যায়। ভিজে মাটি, পাথরের ভিজে ছোপ, পাখির বিষ্ঠায় এদের খ্যাদরস আহরণ করতে দেখা যায়। এই প্রজাতি স্কিপারসুলভ আচরণে পিঠের উপর ডানা খাড়া করে রেখে বা ডানা অর্ধেক মেলে পাতায়, মাটিতে বা পাথরে বসে রোদ পোহায়। এদের সাধারণত ফুলে বসতে দেখা যায় না। নিচু উচ্চতা বিশিষ্ট জঙ্গলের পথে, নদী বা ঝর্ণার কিনারে এদের বিচরণ লক্ষ্য করা যায় এপ্রিল থেকে অক্টোবর মাসে। Isaac, Kehimkar (২০১৬)। BHNS Field Guides Butterflies of India। Mumbai: Bombay Natural History Society। পৃষ্ঠা 92। আইএসবিএন 9789384678012।  "Pedesta pandita de Nicéville, 1885 – Brown Bush Bob"। ১৩ জানুয়ারি ২০১৯ তারিখে মূল থেকে আর্কাইভ করা। সংগ্রহের তারিখ ২০ এপ্রিল ২০১৯।  Watson, E. Y. (1891). Hesperiidae Indica: Being a Reprint of Descriptions of the Hesperiidae of India, Burma and Ceylon. Madras: Vest and Company. p.81.
আবাদা রেলওয়ে স্টেশন

আবাদা রেলওয়ে স্টেশন হল হাওড়া-খড়গপুর লাইন-এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি আবাদা এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ১৮ কি.মি. দূরে স্টেশনটি অবস্থিত। আবাদা রেলওয়ে স্টেশনটি পশ্চিমবঙ্গের আবাদাতে অবস্থিত। স্টেশন কোড হল (এবিবি)। এটি হাওড়া-খড়গপুর লাইনের একটি ছোট এবং ব্যস্ত রেলওয়ে স্টেশন। নিকটতম স্টেশনগুলি নলপুর এবং সাঁকরাইল এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "আবাদা রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "History of Electrification"। IRFCA। সংগ্রহের তারিখ ১৭ এপ্রিল ২০১৯।  "Upcoming projects in South Eastern Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
হ্যাডলি রিচার্ডসন

এলিজাবেথ হ্যাডলি রিচার্ডসন (ইংরেজি: Elizabeth Hadley Richardson; ৯ নভেম্বর ১৮৯১ - ২২ জানুয়ারি ১৯৭৯) ছিলেন মার্কিন কথাসাহিত্যিক আর্নেস্ট হেমিংওয়ের প্রথম স্ত্রী। তারা ১৯২১ সালে বিবাহবন্ধনে আবদ্ধ হন এবং বিয়ের কয়েক মাসের মধ্যে প্যারিসে চলে যান। প্যারিসে হেমিংওয়ে সাহিত্য জীবন শুরু করেন এবং তার মাধ্যমে হ্যাডলি অন্যান্য প্রবাসী ব্রিটিশ ও মার্কিন লেখকদের সাথে পরিচিত হন। ১৯২৫ সালে হ্যাডলি জানতে পারেন যে হেমিংওয়ে পলিন ফাইফারের সাথে সম্পর্কে যুক্ত হন। ফাইফার হ্যাডলির ঘনিষ্ঠ বন্ধু ছিলেন এবং হেমিংওয়ের সাথে বসবাস করতেন এবং একসাথে সফর করতেন। এই সম্পর্কের কথা জানার পর হ্যাডলি হেমিংওয়েকে বলেন তিনি তাকে তালাক দিবেন যদি তিনি ও ফাইফার ১০০ দিনের জন্য আলাদা থাকেন। ১৯২৭ সালে তিনি তাকে তালাক দেন। ১৯৩৩ সালে হ্যাডলি দ্বিতীয় বিয়ে করেন। তিনি সাংবাদিক পল মোরারকে বিয়ে করেন, যার সাথে তার প্যারিসে দেখা হয়েছিল। "Biography, The History Channel. "Hemingway: Wrestling with Life." 1998. উইকিমিডিয়া কমন্সে হ্যাডলি রিচার্ডসন সংক্রান্ত মিডিয়া রয়েছে। ফাইন্ড এ গ্রেইভে হ্যাডলি রিচার্ডসন  (ইংরেজি)
নলপুর রেলওয়ে স্টেশন

নলপুর রেলওয়ে স্টেশন হল হাওড়া-খড়গপুর লাইন এর একটি গুরুত্ব পূর্ণ রেলওয়ে স্টেশন। এই স্টেশনটি কলকাতা শহরতলি রেলওয়ে ব্যবস্থার অন্তর্গত একটি স্টেশন। এটি ভারতের পশ্চিমবঙ্গ রাজ্যের হাওড়া জেলায় অবস্থিত। স্টেশনটি নলপুর এবং পার্শ্ববর্তী এলাকায় রেল পরিষেবা প্রদান করে। হাওড়া রেলওয়ে স্টেশন থেকে ২০ কি.মি. দূরে স্টেশনটি অবস্থিত। নলপুর রেলওয়ে স্টেশনটি পশ্চিমবঙ্গের নলপুর এতে অবস্থিত। স্টেশন কোড হল (এনএএলআর)। এটি হাওড়া-খড়গপুর লাইনের একটি ছোট রেলওয়ে স্টেশন। নিকটতম স্টেশনগুলি বাউড়িয়া এবং আবাদা এবং প্রধান রেলওয়ে স্টেশন হল হাওড়া। সমস্ত লোকাল ইএমইউ ট্রেনগুলি এই স্টেশনে দাঁড়ায়। যেমন- হাওড়া-খড়গপুর লোকাল, হাওড়া-মেদিনীপুর লোকাল, হাওড়া-পাঁশকুড়া লোকাল, হাওড়া-হলদিয়া লোকাল ইত্যাদি। হাওড়া-খড়গপুর লাইনটি ১৯০০ সালে চালু হয়। হাওড়া-খড়গপুর লাইনটি ১৯৬৭-৬৯ সালে বিদ্যুতায়িত হয়। সাঁতরাগাছি-পাঁশকুড়া-খড়গপুর চতুর্থ লাইন নির্মাণের পরিকল্পনা রয়েছে। Kharagpur-Howrah Local 38606 Indiarailinfo Howrah-Haldia Local 68689 ⇒ 38089 Indiarailinfo Santragachi-Digha EMU 78001 ⇒ 68687 Indiarailinfo "নলপুর রেলওয়ে স্টেশন"। সংগ্রহের তারিখ ১০ এপ্রিল ২০১৯।  "Major events in formation of S.E.Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।  "History of Electrification"। IRFCA। সংগ্রহের তারিখ ১৭ এপ্রিল ২০১৯।  "Upcoming projects in South Eastern Railway"। South Eastern Railway। ১৭ এপ্রিল ২০১৯ তারিখে মূল থেকে আর্কাইভ করা। সংগ্রহের তারিখ ১৭ এপ্রিল ২০১৯।
মার্থা গেলহর্ন

মার্থা এলিস গেলহর্ন (ইংরেজি: Martha Ellis Gellhorn; ৮ নভেম্বর ১৯০৮ - ১৫ ফেব্রুয়ারি ১৯৯৮) ছিলেন একজন মার্কিন ঔপন্যাসিক, ভ্রমণ কাহিনি লেখিকা এবং সাংবাদিক। তাকে বিংশ শতাব্দীর অন্যতম সেরা যুদ্ধ প্রতিবেদক হিসেবে বিবেচনা করা হয়। তিনি তার ৬০ বছরের কর্মজীবনে ঘটা বিশ্বের প্রত্যেক প্রধান দ্বন্দ্বের প্রতিবেদন করেছেন। গেলহর্ন মার্কিন কথাসাহিত্যিক আর্নেস্ট হেমিংওয়ের তৃতীয় স্ত্রী, যিনি ১৯৪০ থেকে ১৯৪৫ সাল পর্যন্ত হেমিংওয়ের স্ত্রী ছিলেন। ১৯৯৮ সালে তিনি ৮৯ বছর বয়সে অসুস্থ ও প্রায় অন্ধ অবস্থায় আত্মহত্যা করেন। তার নামানুসারে সাংবাদিকতায় মার্থা গেলহর্ন পুরস্কার প্রবর্তন করা হয়। "Martha Ellis Gellhorn | American journalist and novelist"। এনসাইক্লোপিডিয়া ব্রিটানিকা (ইংরেজি ভাষায়)। সংগ্রহের তারিখ ১৯ এপ্রিল ২০১৯।  ব্রুক, স্টিভেন (১১ এপ্রিল ২০০৬)। "Iraqi journalist wins Martha Gellhorn prize"। দ্য গার্ডিয়ান (ইংরেজি ভাষায়)। সংগ্রহের তারিখ ১৯ এপ্রিল ২০১৯।  উইকিমিডিয়া কমন্সে মার্থা গেলহর্ন সংক্রান্ত মিডিয়া রয়েছে।
ম্যারি ওয়েলশ হেমিংওয়ে

ম্যারি ওয়েলশ হেমিংওয়ে (ইংরেজি: Mary Welsh Hemingway; ৫ এপ্রিল ১৯০৮ - ২৬ নভেম্বর ১৯৮৬) ছিলেন একজন মার্কিন সাংবাদিক ও লেখিকা। তিনি মার্কিন কথাসাহিত্যিক আর্নেস্ট হেমিংওয়ের চতুর্থ স্ত্রী। তিনি শিকাগো ডেইলি নিউজ ও ডেইলি এক্সপ্রেস পত্রিকায় কাজ করেন। ১৯৭৬ সালে তিনি তার আত্মজীবনী হাউ ইট ওয়াজ প্রকাশ করেন। প্যাক, ইউডি। "The Many Wives of Ernest Hemingway"। বায়োগ্রাফি (ইংরেজি ভাষায়)। এঅ্যান্ডই টেলিভিশন নেটওয়ার্কস। সংগ্রহের তারিখ ১৯ এপ্রিল ২০১৯।  উইকিমিডিয়া কমন্সে ম্যারি ওয়েলশ হেমিংওয়ে সংক্রান্ত মিডিয়া রয়েছে। ফাইন্ড এ গ্রেইভে ম্যারি ওয়েলশ হেমিংওয়ে (ইংরেজি)
গ্রেস হল হেমিংওয়ে

গ্রেস হল হেমিংওয়ে (ইংরেজি: Grace Hall Hemingway; ১৫ জুন ১৮৭২ - ২৮ জুন ১৯৫১) ছিলেন একজন মার্কিন অপেরা গায়িকা, সঙ্গীত শিক্ষক ও চিত্রশিল্পী। তিনি মার্কিন কথাসাহিত্যিক আর্নেস্ট হেমিংওয়ের মাতা। গ্রেস হল ১৮৭২ সালের ১৫ই জুন ইলিনয় অঙ্গরাজ্যের শিকাগো শহরে এক ধনী পরিবারে জন্মগ্রহণ করেন। তার পিতা আর্নেস্ট মিলার হল ছিলেন ধনাঢ্য ব্যবসায়ী ও মাতা ক্যারোলিন হ্যানকক। তিনি শিকাগোর স্থানীয় কয়েকটি স্কুলে পড়াশোনার পর ওক পার্ক হাই স্কুলে ভর্তি হন। তিনি ১৮৯৫ সাল থেকে নিউ ইয়র্কে লুইজা কাপ্পিয়ানির সাথে গ্র্যান্ড অপেরার প্রশিক্ষণ নেন। ১৯৮৬ সালে ম্যাডিসন স্কয়ার গার্ডেনে অ্যাপোলো-ক্লাবের কনট্রাল্টো হিসেবে প্রথম পরিবেশনা করেন। তিনি মেট্রোপলিটন অপেরার সাথে চুক্তির প্রস্তাব পান, কিন্তু মঞ্চের উজ্জ্বল আলোয় তার চোখের সমস্যা হত বলে তিনি এই প্রস্তাব প্রত্যাখ্যান করেন। ১৮৯৬ সালের ১লা অক্টোবর তিনি ক্লেরেন্স এডমন্ডস হেমিংওয়ের সাথে বিবাহ বন্ধনে আবদ্ধ হন। এই দম্পতির ছয় সন্তান ছিল। তারা হলেন মার্সেলিন (১৮৯৮), আর্নেস্ট (১৮৯৯), উরসুলা (১৯০২), ম্যাডেলাইন (সানি) (১৯০৪), ক্যারল (১৯১১) ও লিস্টার (১৯১৫)। বিয়ের পর তিনি সঙ্গীতের তালিম নেওয়া বাদ দেন এবং গির্জায় শিশুদের দলীয় সঙ্গীত ও ওক পার্কের ফার্স্ট কংগ্রেশনাল গির্জায় ঐকতান বাদকদলের নির্দেশনা দিতেন। তিনি তার সন্তানদের মধ্যে মার্সেলিনকে ভিয়োলা ও আর্নেস্টকে সেলো বাজানোর শিক্ষা দিতেন। Comley, Nancy R., in Moddelmog, Debra A.; del Gizzo, Suzanne, eds. (2012), 409-410. রেনল্ডস (২০০০), পৃ. ১৭–১৮। Justice, Hilary K., in Moddelmog, Debra A.; del Gizzo, Suzanne, eds. (2012), 194. উইকিমিডিয়া কমন্সে গ্রেস হল হেমিংওয়ে সংক্রান্ত মিডিয়া রয়েছে। ফাইন্ড এ গ্রেইভে গ্রেস হল হেমিংওয়ে  (ইংরেজি)